- Hindi News
- National
- एक रात में 9 वारदात...सरसिया में चोरों ने कमरों के दरवाजे बाहर से बंद किए, फौजी के घर से वर्दी, 40 हजार न
एक रात में 9 वारदात...सरसिया में चोरों ने कमरों के दरवाजे बाहर से बंद किए, फौजी के घर से वर्दी, 40 हजार नकद जेवर ले भागे
जहाजपुर . सरसियागांव में मंगलवार रात चोरोंं ने 9 जगह वारदात को अंजाम दिया। चोरों ने पंचायत कार्यालय को भी निशाना बनाया। फौजी के घर से चोर वर्दी, 40 हजार रुपए नकद सोना-चांदी के आभूषण ले भागे। चोरों ने कमरों को बाहर से बंद कर वारदात को अंजाम दिया। बुधवार सुबह एक साथ नौ जगह चोरी की वारदात की सूचना पर सरपंच खेमराज मीणा पुलिस जाब्ता पहुंचा।
थाना प्रभारी नेमीचंद चौधरी ने बताया कि सरपंच खेमराज ने रिपोर्ट दी। जिसमें बताया कि चोरों ने अटल सेवा केंद्र में रिकॉर्ड, अलमारी का ताला तोड़कर रिकॉर्ड खुर्द-बुर्द कर दिया। कृषि पर्यवेक्षक कक्ष के के ताले भी टूटे मिले। चोरों ने ई-मित्र कक्ष के ताले तोड़कर नकदी चुरा ली। चोरों ने फौजी अशोक कुमार के घर में वारदात की। चोर यहां से 40 हजार रुपए नकदी। सोने का मंगलसूत्र सवा पाव चांदी की कणकती चुरा कर ले गए। चोरों ने बैग में रखी फौजी की वर्दी भी नहीं छोड़ी। हरचंद पुत्र कल्याण मीणा के घर से चोर 10 हजार रुपए नकद, तीन पाव चांदी की कणकती ले गए। नंदा पुत्र मोहन नाथ के घर से 2200 रुपए, कमलेश पुत्र मोडूनाथ के घर से आधा तोला सोने के टोप्स, तीन चांदी के सिक्के ले गए। बलवीर पुत्र मोडू मीणा की दुकान से 5000 रुपए नकद, तीन कंबल चुरा कर ले गए। बरदा पुत्र ग्यारसा मीणा के घर से 2000 रुपए, कमला प|ी सूरजमल मीणा के घर के भी ताले तोड़ दिए। जगदीश पुत्र भुवाना मीणा के घर से 200 रुपए राशन का सामन चुरा लिया। पुलिस मामले की जांच कर रही है।
tgl_Latn sot_Latn hin_Deva hin_Deva hin_Deva hin_Deva